Урысейпсо зэхьэзэхуэ Iуащхьэмахуэ лъапэ щокIуэкI
Урысейм бгы лыжэ спортымрэ сноубордымкIэ и федерацэмрэ Дунейпсо лыжэ федерацэмрэ ирагъэкIуэкIыну зэхьэзэхуэхэм я календарым ипкъ иткIэ, мы махуэхэм ныбжьыщIэхэм я урысейпсэ зэпе-уэ щокIуэкI Къэбэрдей-Балъкъэрым хыхьэ Терскол жылагъуэм.
Зэпеуэхэр гупищэу гуэшащ: зи ныбжьыр илъэс 12 — 13-м, 14 — 15-м, 16 — 20-м итхэр щызэпеуэнухэу. Къэралпсо зэхьэзэхуэм хэтщ Мэзкуу къалэм, Мурманск, Мэзкуу областхэм, Алтай, Тэтэрстан республикэхэм, Камчатскэ крайм, нэгъуэщIхэми къикIа спортсменхэр. Псори зэгъусэу цIыхуищэм щIигъу мэхъу.
Зэхьэзэхуэр къызэрагъэпэщащ Урысеймрэ Къэбэрдей-Балъкъэрымрэ бгы лыжэ спортымрэ сноубордымкIэ я федерацэхэмрэ Къэбэрдей-Балъкъэрым СпортымкIэ и министерствэмрэ.
КЪЭХЪУН Бэч.
